**ACTA DE REUNIÓ – COMISSIÓ DE TITULACIÓ – ENGINYERIA ELÈCTRICA**

**\_\_\_\_\_\_\_\_\_\_\_\_\_\_\_\_\_\_\_\_\_**

**Data i hora:** 09/05/2018 – 12:30 hores

**Lloc:** Aula Màster - EPSEVG

**Assistents:**

José Antonio Román

Marcel Torrent

Arcadi Pejuan

German Morillo

Francisco Muñoz

**Ordre del dia:**

1. Mapes de recomanacions de matricula entre assignatures 2018-19.
2. Revisió de les taules de reconeixement entre assignatures dels graus
3. Informes dels responsables de les assignatures.
4. Resultats de les enquestes als estudiants i graduats.
5. Resultats qualificacions assignatures i avaluació curricular a la titulació.
6. Millora de les pràctiques docents i dels laboratoris.
7. Temes específics de cada titulació (dades sobre trasllats/abandonaments al Grau d’Enginyeria Informàtica. Assignatures ORPR-MARK graus Industrial-Disseny)
8. Propostes de millora a la titulació.
9. Calendari acadèmic 2018-19
10. Altres temes.

**Temes tractats:**

1. En el punt 1, el sotsdirector Cap d’Estudis presenta el mapa de recomanacions de matrícula entre assignatures del proper curs acadèmic 2018-2019 per a la titulació d’Enginyeria Elèctrica amb les següents novetats: noves assignatures optatives, canvi de noms proposats i agrupació d’assignatures per itineraris. El Sr. Torrent comenta que hi ha molts estudiants que no segueixen les recomanacions de matrícula d’aquesta titulació amb els problemes posteriors de rendiment que ocasiona. S’aprova la proposta presentada.
2. En el punt 2, s’aproven les taules de reconeixement entre assignatures del Grau d’Enginyeria Elèctrica amb altres titulacions i es fa constar pel sotsdirector Cap d’Estudis la limitació que hi ha de reconèixer només 1 assignatura d’entre les assenyalades amb el símbol < (1) >. El Sr. Torrent pregunta quants estudiants fan simultaneïtat d’estudis i el Cap d’Estudis comenta que només son 5 ó 6 estudiants.
3. En els punts 3,4 i 5, el sotsdirector Cap d’Estudis comenta que s’han d’analitzar conjuntament i, que es el Coordinador de la Titulació la persona encarregada de revisar tota aquesta informació i presentar resum de resultats, relació de millores i priorització d’aquestes, així com de les tasques que vulgui repartir entre els membres d’aquesta comissió. En aquesta comissió es fa una presentació dels resultats de les avaluacions i es fan diversos comentaris.
4. En el punt 6, el sotsdirector Cap d’Estudis comenta que s’ha enviat un e-mail als caps de secció departamental i als serveis tècnics del centre per demanar la relació de millores que s’han detectat als laboratoris on es fan les pràctiques docents. Aquesta informació serà revisada a la propera reunió de la Comissió de Coordinació Docent. També es presenta l’esborrany de la normativa de seguretat i accés als laboratoris i equips. El Sr. Torrent comenta que fa un any aproximadament, un tècnic del Servei de Prevenció de Riscos Laborals de la UPC va fer una visita als laboratoris d’Enginyeria Elèctrica i fa fer un seguit de recomanacions de seguretat.
5. En el punt 7, no hi ha temes específics per aquesta titulació.
6. En el punt 8, es comenta que caldria millorar i ampliar el Pla de Promoció respecta de la titulació d’Enginyeria Elèctrica per incrementar el nombre d’estudiants matriculats de nous accés.
7. En el punt 9, el sotsdirector Cap d’Estudis presenta la proposta de calendari acadèmic per al proper curs 2018-2019, sense que es presentin modificacions. Aquesta proposta de calendari es presentarà, per a la seva aprovació, a la propera reunió de la Comissió Permanent. El Sr. Torrent comenta que presentarà, a través dels representants a la Comissió de Coordinació Docent una nova proposta de calendari acadèmic per al proper curs, donat que no esta d’acord amb la data d’inici del curs i altres festes docents.
8. En el punt 10, no hi ha cap tema per tractar.